                                                                                                 Anexă  La HCL nr…..

CONTRACT DE COMODAT

Nr........... din ........


I. PĂRŢILE CONTRACTANTE

1.1. MUNICIPIUL TIMIŞOARA, cu sediul în Timişoara, str.C.D.Loga nr.1, telefon 0256- 408300, cod fiscal RO 32937000,reprezentat prin Primar Nicolae Robu în calitate de COMODANT, pe de o parte

şi

    1.2. INSPECTORATUL DE POLITIE  JUDEŢEAN  TIMIS, cu sediul in Timisoara, str.Take Ionescu nr.46, CIF ……….,nr. cont …………….., deschis la Trezoreria Timisoara, reprezentat prin Comisar şef de polţie …………. şi contabil sef  -Subcomisar de poliţie …………….în calitate de COMODATAR, au convenit să încheie prezentul contract de comodat, cu respectarea dispozitiilor art. 2146-2157 Cod civil şi a urmatoarelor clauze:


II. OBIECTUL CONTRACTULUI
2.1. Obiectul contractului îl constituie: cedarea de către comodant, cu titlu gratuit, a dreptului de folosinţă asupra  spaţiului  cu suprafaţa utilă de ………… mp, respectiv ……… mp la parter şi  …….. mp la etajul I, din  Căminului  nr.1 cu P+ 3E  al  fostului Liceu Tehnologic Agricol „Petru Botiş”, situat Timişoara, str. Calea Aradului nr. 56, înscris în CF  nr……………Timişoara cu nr. cad……………,  şi asupra terenului  în suprafaţa   de …….. mp ce constituie calea de acces la spaţiu, pentru desfăşurarea activităţii activităţii Inspectoratului de Poliţie Judeţean Secţiei nr.5 Poliţie Urbană Timişoara, conform prevederilor HCLMT nr…………………… şi Avizului conform nr…………… al Ministrului Educaţiei Naţionale

III. DURATA CONTRACTULUI
 3.1.Prezentului contract  se încheie  de la data semnări de către părţi,  pâna la data de ………………, dată la care expiră Avizului conform nr………………….. al Ministrului Educaţiei Naţionale .
3.2. Prin acordul părţilor, prezentul contract poate să înceteze şi înainte de termen.

IV. DREPTURI ŞI OBLIGAŢII

4.1. Drepturile şi obligaţile comodantului

 a). comodantul  are obligaţia să predea comodatarului spaţiul atribuit;
 b). comodantul  are obligaţia să nu-l împiedice pe comodatar să folosească spaţiul până la termenul convenit; 

 c). comodantul are dreptul să rezilieze contractul, în cazul în care comodatarul nu-şi respectă obligaţiile prevăzute în prezentul contract;

 d).comodantul are dreptul să denunţe în mod unilateral contractul de comodat, din motive excepţionale legate de interesul naţional sau local.

e). comodantul are dreptul să inspecteze bunul precum şi modul în care comodatarul îşi respectă obligaţiile asumate prin contract. 

f).comodantul are dreptul să modifice în mod unilateral partea reglementară a contractului de comodat, cu notificarea prealabilă a comodatarului din motive excepţionale legate de interesul naţional sau local.

4.2. Drepturile şi obligaţiile comodatarului

  a). să folosească, în mod direct, pe riscul şi pe răspunderea sa, spaţiul care face obiectul prezentului contract.

 b). să execute lucrării de întreţinere şi reparaţii interioare a spaţiului pe cheltuială proprie, necesare desfăşurării activităţii sale.

c). să se îngrijească de bunul împrumutat întocmai ca proprietarul acestuia;

d). să folosească  spaţiul  potrivit destinaţiei sale;
e).să suporte cheltuielile cu utilităţile necesare folosinţei acestuia (apa-canal, energie electrica, energie termica), neavând dreptul să ceară restituirea acestora de la comodant;

f). să suporte lunar plata utilităţilor, în baza unui contract/convenţie de furnizare utilităţi  încheiat cu unitatea de învăţământ, comodatarul obligându-se să achite eventualele diferenţe rezultate ca modificare din variaţia preţurilor şi tarifelor percepute prin apariţia de noi acte normative.  

g). să execute la timp şi în bune condiţii lucrările de întreţinere şi reparaţii  necesare  folosinţei   spaţiului, neavând dreptul să ceară restituirea acestora de la comodant;

h). să nu aducă modificări spaţiului decât cu acordul prealabil, în scris, al comodantului şi cu respectarea legislaţiei în vigoare;

i). să nu transmită folosinţa bunului asupra altei persoane – indiferent cu titlu oneros (locaţiune) sau cu titlu gratuit (comodat), sau să se asocieze cu alte persoane fizice sau juridice;

j). să restituie bunul împrumutat la împlinirea termenului stipulat în prezentul contract;

k).să obţină autorizaţia de funcţionare, autorizaţia cu privire la siguranţa la incendiu sau alte autorizatii prevăzute  în legi speciale. 

l). la încetarea contractului, să pună la dispoziţia comodantului bunul primit în folosinţă în starea în care acesta se găseşte la momentul respectiv, eventualele investiţii, îmbunătăţiri, construcţii, efectuate în perioada de derulare a contractului neputând fi ridicate, iar contravaloarea lor neputând fi solicitată;

m). dacă bunul împrumutat a fost deteriorat din culpa comodatarului, el este obligat să-l restituie în natură sau să achite contravaloarea lui;

n). la încetarea contractului de comodat prin ajungere la termen comodatarul este obligat să restituie comodantului, în deplina proprietate în mod gratuit şi libere de orice sarcini, bunul împrumutat precum şi toate investiţiile, îmbunătăţirile, construcţiile efectuate.

o). comodatarul este obligat sa respecte condiţiile impuse de natura bunului ( materiale cu regim special, condiţii de sigurantă în exploatare, protecţia mediului, etc)

p). la încetarea contractului de comodat din alte cauze decât prin ajungere la termen, excluzând forţa majoră şi cazul fortuit, comodatarul este obligat sa asigure continuitatea exploatarii bunului, în conditiile stipulate in contract, pâna la preluarea acestuia de către comodant.
r). comodatarul este obligat  să permită accesul necondiţionat a  tuturor utilizatorilor  pe părţile  comune (holurile  şi casa  scărilor) în acest mod  asigurându-se respectarea  prevederilor  regulamentelor ISU;

s). comodatarul este obligat să continue exploatarea bunului, în noile conditii stabilite de comodant, în mod unilateral, potrivit art. 4.1. lit. (f) din prezentul contract de comodat, fara a putea solicita încetarea acestuia.

          V. RISCURI

5.1. Comodatarul va suporta riscul deteriorării sau pieirii bunului în următoarele cazuri:

- întrebuinţarea acestuia contrar destinaţiei sale;

- folosirea bunului după expirarea termenului convenit de părţi prin prezentul contract;

-dacă comodatarul ar fi putut salva bunul împrumutat, atunci când există pericolul distrugerii acestuia.

5.2. În celelalte cazuri riscul deteriorării sau pieirii lucrului este suportat de comodant;

        VI. ÎNCETAREA CONTRACTULUI

6.1. Prezentul contract îşi încetează efectele în următoarele cazuri:

a). prin restituirea bunului de către comodatar înaintea termenului prevăzut în contract;

b). în cazul nerespectării obligaţiilor de către comodatar, contractul se desfiinţează de plin drept fără acţiune în justiţie şi fără nici o altă formalitate prealabilă;

c). la expirarea duratei stabilite în contract, dacă părtile nu convin, în scris, prelungirea acestuia, în condiţiile legii;

d).în cazul în care interesul naţional sau local o impune, prin denunţarea unilaterală de către comodant; In această situaţie de încetare a contractului nu se percep daune;

e).la dispariţia, dintr-o cauză de forţă majoră, a bunului sau în cazul imposibilităţii obiective a comodatarului de a-l exploata, prin  renunţare, fără plata unei despagubiri;

 6.2. Prezentul contract încetează de drept fără punere în întârziere, fără intervenţia instanţei de judecată şi fără nici o altă formalitate prealabilă în caz de schimbare a proprietarului sau  dacă  spaţiul este necesar pentru desfăşurarea activităţilor şcolare a unităţilor de învăţământ preuniversitare de stat aflate în reţeaua şcolară de pe raza Municipiului Timişoara.

        VII. NOTIFICĂRILE ÎNTRE PĂRŢI

7.1. Partea care invocă o cauză de încetare a prevederilor prezentului contract o va notifica celeilalte părţi, cu cel puţin 15 zile înainte de data la care încetarea urmează să-şi producă efectele.

7.2. În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în partea introductivă a prezentului contract.

        VIII. LITIGII

8.1. Părţile au convenit că toate neînţelegerile privind validitatea prezentului contract sau rezultate din interpretarea, executarea şi încetarea acestuia să fie rezolvate pe cale amiabilă de reprezentanţii lor.

8.2. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

        IX. CLAUZE FINALE
    9.1. Modificarea prezentului contract se face numai prin act aditional incheiat între părţile contractante.

    9.2. Prezentul contract, reprezintă voinţa părţilor şi înlatura orice altă întelegere verbală dintre acestea, anterioară sau ulterioară încheierii lui.
    9.3. Prezentul contract a fost încheiat în patru exemplare, câte două  pentru fiecare parte şi a fost  semnat  la data de…………………….

              COMODANT,



              COMODATAR,

    MUNICIPIUL TIMISOARA
       INSPECTORATUL DE POLIŢIE JUDEŢEAN TIMIŞ

                  PRIN                                                                                  PRIN

               PRIMAR                                                           

    VICEPRIMAR                                                              CONTABIL ŞEF

                                                                                                          SUBCOMISAR SEF        

          SERVICIUL ŞCOLI SPITALE              


 SERVICIUL JURIDIC


                       AVIZAT JURIDIC 

                       ,

